થાનના તરણેતરમાં ભાદરવા સુદ ત્રીજથી યોજાતો તરણેતરનો મેળો સમગ્ર ગુજરાત જ નહીં પરંતુ ભારત અને વિદેશમાં પણ પ્રખ્યાત છે. આ ભાતીગળ મેળાને માણવા સૌરાષ્ટ્ર અને ગુજરાત સહીત વિદેશીઓ પણ આવતા હોય છે. ત્યારે ચાલુ વર્ષે તારીખ 12 સપ્ટેમ્બરને બુધવારના રોજ ગુજરાત રાજ્યના કેબીનેટ મંત્રી ગણપત વસાવા, જિલ્લા કલેક્ટર કે.રાજેશ, જિલ્લા વિકાસ અધિકારી મનીષકુમાર બંસલ, દિલીપભાઇ પટેલ, વિજયભાઇ ભગત, પ્રતાપભાઇ ખાચર સહીતનાઓએ પરંપરા મુજબ પ્રથમ ત્રિનેશ્વર મહાદેવનું પૂજન અર્ચન કર્યા બાદ કેબીનેટ મંત્રીના હસ્તે મેળાને વિધિવત રીતે ખુલ્લો મુકાયો હતો.